Amanda Kotaja

| Amanda Kotaja> Henkilötiedot |
| --- | --- |
Syntynyt: 3. tammikuuta 1995 (ikä 29) Vampula
Uran tiedot
Aktiivisena:  2008–
Laji:  pyörätuolikelaus
Seura:  Vampulan Urheilijat
Valmentaja:  Jussi-Pekka Kurtti
Saavutukset
Ennätykset:  100 m: 15,36 (2023 Arbon, Sveitsi) 200 m: 27,93 (2023 Arbon, Sveitsi) 400 m: 53,45 (2024 Sharjah)
 Tietolaatikko päivitetty 10.2.2024 
  [ Muokkaa Wikidatassa ]   
| Mitalit> Maa:   Suomi.Naisten pyörätuolikelaus, T54-luokka. Paralympialaiset  | Mitalit> Maa:   Suomi.Naisten pyörätuolikelaus, T54-luokka. Paralympialaiset  | Mitalit> Maa:   Suomi.Naisten pyörätuolikelaus, T54-luokka. Paralympialaiset  | Maa:   Suomi> Naisten pyörätuolikelaus, T54-luokka. |
| --- | --- | --- | --- |
|  Hopeaa | Tokio 2020 | 100 m |  |
|  Pronssia | Pariisi 2024 | 100 m |  |
| MM-Kilpailut  | MM-Kilpailut  | MM-Kilpailut  |  |
|  Kultaa | Doha 2015 | 200 m |  |
|  Kultaa | Lontoo 2017 | 100 m |  |
|  Kultaa | Dubai 2019 | 100 m |  |
|  Kultaa | Pariisi 2023 | 100 m |  |
|  Hopeaa | Lyon 2013 | 200 m |  |
|  Hopeaa | Lyon 2013 | 100 m |  |
|  Hopeaa | Doha 2015 | 100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Stadskanaal 2012 | 100 m |  |
|  Kultaa | Stadskanaal 2012 | 400 m |  |
|  Kultaa | Swansea 2014 | 100 m |  |
|  Kultaa | Berliini 2018 | 100 m |  |
|  Hopeaa | Swansea 2014 | 400 m |  |
|  Pronssia | Stadskanaal 2012 | 1 500 m |  |
|  Pronssia | Berliini 2018 | 200 m |  |
Amanda Kotaja (s. 3. tammikuuta 1995 Vampula) on suomalainen pyörätuolikelaaja.
Kotajan ennätys 100 metrillä luokassa T54 on 15,36 sekuntia, mikä on Euroopan ennätys ja vain yhden sadasosasekunnin päässä maailmanennätyksestä. Hänellä on hallussaan myös 200 metrin Euroopan-ennätys 27,93, jonka hän teki 100 metrin ennätyksen tavoin toukokuussa 2023 Sveitsin Arbonissa. Hänen ennätyksensä 400 metrillä on Sharjahissa Arabiemiraateissa helmikuussa 2024 tehty 53,45, joka on Suomen-ennätys.
Vampulan Urheilijoita edustava Kotaja kokeili pyörätuolikelausta ensimmäisen kerran Junior Games -syyskisoissa 2003. Pyörätuolikelauksen harjoittelun hän aloitti 13-vuotiaana kesällä 2008. Hän asuu Helsingissä ja on valmistunut ylioppilaaksi Mäkelänrinteen urheilulukiosta keväällä 2015.
Vuonna 2012 Kotaja voitti Alankomaiden Stadskanaalissa 100 ja 400 metrin ratakelauksien EM-kultaa. Lontoon paralympialaisissa hän sijoittui 100 metrin kelauksessa neljänneksi uudella Euroopan ennätyksellä. Lyonin MM-kilpailuissa 2013 Kotaja saavutti hopeaa 200 metrillä ja pronssia 100 metrillä. Vuonna 2014 hän uusi 100 metrin Euroopan-mestaruutensa Swanseassa ja sijoittui 400 metrillä pronssille. Dohan MM-kisoissa 2015 hän saavutti 200 metrillä kultaa, 100 metrillä hopeaa ja sijoittui 400 metrillä kahdeksanneksi.
Vuonna 2017 Lontoon MM-kisoissa Kotaja ylsi 100 metrillä uransa toiseen maailmanmestaruuteen T54-luokassa ajalla 16,62. Tätä ennen kisat olivat olleet Kotajalle vaikeat, sillä häneltä jäi kisoissa kaksi matkaa väliin vatsataudin vuoksi. Vuoden 2019 MM-kisoissa Kotaja voitti mestaruuden 100 metrin kelauksessa.
Vuoden 2020 paralympialaisissa Tokiossa Kotaja voitti hopeaa 100 metrillä ajalla 15,93 häviten kullan kolmella sadasosasekunnilla. Pariisin MM-kilpailuissa 2023 hän voitti kultaa 100 metrillä kisaennätyksellä 15,96. Pariisin paralympialaisissa 2024 Kotaja sijoittui 100 metrillä kolmanneksi ja 400 metrillä viidenneksi.